



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2019

Ca urmare a notificării adresate de **d-nul** **HANUSEAC DANIEL –** cu domiciliul în comuna Mitocu Dragomirnei, str. Vânătorului, nr. 5, județul Suceava, **privind planul/ programul PLAN URBANISTIC ZONAL ”Introducere în intravilan a parcelelor cadastrale 35225, 35226, 35227, 35235 și lotizare în vederea construirii de locuințe individuale și utilități”** în extravilanul comunei Mitocu Dragomirnei – loc numit ”Fântâna Hriștii”, județul Suceava, înregistrată la APM Suceava cu nr. 13100/08.10.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 18.10.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul PLAN URBANISTIC ”Introducere în intravilan a parcelelor cadastrale 35225, 35226, 35227, 35235 și lotizare în vederea construirii de locuințe individuale și utilități”** în extravilanul comunei Mitocu Dragomirnei - loc numit ”Fântâna Hriștii”, județul Suceava, **titular HANUSEAC DANIEL –** cu domiciliul în județul Suceava, comuna Mitocu Dragomirnei, str. Vânătorului, nr. 5, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

Este necesar obținerea avizului DSP.

**Caracteristicile și localizarea proiectului**

Terenul studiat, în suprafață totală de 5272 mp, format din 4 parcele cadastrale: 35225, 35226, 35227 și 35235 , este situat în extravilanul comunei Mitocu Dragomirnei - loc numit ”Fântâna Hriștii”, conform CU nr. 54/03.07.2019 eliberat de primăria com. Mitocul Dragomirneu și este proprietatea beneficiarului.

Terenul are folosința actuală de arabil.

**Vecinătăți:**

Nord – proprietati private;

Sud – proprietati private;

Est – drum acces;

Vest – drum județean 208D;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Beneficiarul dorește lotizarea terenului în 4 loturi pentru construirea de locuințe individuale și 1 lot pentru amenajare drum de acces de 7 m lățime, trotuar perimetral și zonă de parcare**.**

**Indici urbanistici :**

**POT propus: 35,00 % CUT propus: 1**

**Regim maxim de înălțime:P+E+M**

**Lot 1 (S= 643mp)**

Suprafața construită: 225,05mp

Suprafața alei carosabile și parcări: 160,75 mp

Suprafața spații verzi: 257,20 mp

**Lot 2 (S= 614 mp)**

Suprafața construită: 214,90 mp

Suprafața alei carosabile și parcări: 153,50 mp

Suprafața spații verzi: 245,60 mp

**Lot 3 (S= 616 mp)**

Suprafața construită: 215,60 mp

Suprafața alei carosabile și parcări: 154,00 mp

Suprafața spații verzi: 246,40 mp

**Lot 4 (S= 733 mp)**

Suprafața construită: 256,55 mp

Suprafața alei carosabile și parcări: 183,25 mp

Suprafața spații verzi: 293,20 mp

**Lot 5 (S= 2666 mp)**

Suprafața alei carosabile și parcări: 1854,00 mp

Suprafața spații verzi: 812,00 mp

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Întrucât în zonă nu există rețea de alimentare cu apă, alimentarea cu apă se va face prin puțuri forate pentru alimentarea cu apă în regie proprie cu respectarea urmatoarelor conditii:

- pentru puțul forat se va institui o zonă de protecție de 10,00 m.

- puțul forat va fi din tub de beton și va fi prevăzut cu capac.

**Canalizare**

Apa uzată menajeră de la obiective va fi dirijată prin intermediul conductelor către bazine vidanjabile, realizate în regie proprie, cu respectarea urmatoarelor conditii:

- bazinul vidanjabil va fi format dintru-un container din polipropilenă dotat cu guri de vizitare și capac;

- pentru bazinul vidanjabil se va institui o zonă de protecție de 10,00 m.

Apele pluviale vor fi colectate și apoi evacuate în rigolele marginale.

**Alimentarea cu energie electrică**

Alimentarea cu energie electrică a obiectivului se va face de la retelele publice existente in zona, prin intermediul unui bransament electric,ale carui caracteristici tehnice se vor stabili de catre furnizorul de electricitate pe baza AVIZULUI TEHNIC DE RACORDARE (la solicitarea beneficiarului).

**Alimentarea cu căldură**

Alimentarea cu caldură a spațiilor se va realiza prin intermediul centralelor termice care vor funcționa cu combustibil solid sau energie electrică.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto se va realizat din drumul județean DJ 208D, din partea de vest a amplasamentului, care face legatura între centrul comunei și mun. Suceava, precum și din drumuri de acces existente în zonă.

Drumurile de acces, existente în zonă, sunt din pământ, aflate în stare necorespunzătoare de funcționare. Drumurile sunt în domeniul public al comunei.

Nu este necesar creerea unor artere noi de circulație, doar modernizarea și lărgirea celor existente pentru a asigura accesul corespunzator la parcele.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 03.10.2019 și 07.10.2019, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2019, în ziarul ”Crai Nou” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |